Nii nagu ettevõtjatel on ka meedial oma taluvuspiir. Arvestades seda, kui aktiivselt meedia kajastas Tiit Vähi 7. mai Päevalehes välja öeldud kriitilisi seisukohti, võib järeldada, et Andrus Ansip on ületanud ka meedia taluvuspiiri. Varemalt peaministrit igal võimalikul viisil kaitsta püüdnud meediaväljaanded on hakanud vaba juurdepääsu avama peaministrit kriitiliselt hindavatele kirjutistele. Ilmselt on ajakirjandusel saanud igasugune mõõt täis reformierakondlikest  majandusunelmatest, kus kõik negatiivne demagoogiliselt positiivseks räägitakse ning oodatakse meie iseeneslikku Euroopa rikaste hulka jõudmist.